નવી દિલ્હી: આજે સંસદનાં બંને ગૃહોમાં ગુજરાતના દલિતો પર થયેલા અત્યાચારના મુદ્દે કોંગ્રેસ અને બસપા સહિતના વિરોધ પક્ષોએ ભારે હોબાળો મચાવ્યો હતો. રાજ્યસભામાં માયાવતીએ ઉગ્ર રજૂઆત કર્યા બાદ ગૃહમાં હોબાળો મચી જતા રાજ્યસભાની કાર્યવાહી સ્થગિત કરવી પડી હતી. દરમિયાન, કેન્દ્ર તરફથી એવી જાહેરાત કરવામાં આવી છે કે કેન્દ્રીય પ્રધાન રામદાસ અઠવલે આવતી કાલે ઊનાની મુલાકાત લેશે.